
 PHP-FPM статус
================


Можете да управлявате и да прегледате конфигурацията на PHP за поддомейните си на страницата "PHP настройки" в Контролния панел. Там има и диагностична информация, която се отнася само до PHP-FPM.

Когато щракнете на бутона "Промени" до някой от поддомейните, ще видите страница с настройките на PHP за конкретния поддомейн.

Ако избраната PHP технология е [FPM с OPcache](https://www.icdsoft.com/bg/kb/view/poddarzhani_versii_na_php), можете да щракнете върху бутона "Статус", за да видите допълнителен списък с диагностична информация за производителността и натовареността на сайта Ви.

Следва списък с диагностичните показатели, които можете да видите, наред със значението на всеки от тях:



| Accepted conn | Броят на заявките, които са приети и обработени. |
| Active processes | Броят на активните PHP-FPM процеси, които приемат заявки. |
| Idle processes | Броят на процесите, които са свободни. |
| **Listen queue** | Тази стойност показва броя на заявките, които изчакват изпълнение. |
| Listen queue len | Това е броят на чакащите изпълнение заявки. |
| Max active processes | Това е най-големият брой активни процеси, които са били стартирани, откакто работи главният PHP-FPM процес. |
| **Max children reached** | Показва колко пъти е достиган лимитът за брой PHP-FPM процеси, които обработват заявки. |
| Max listen queue | Показва най-големият брой заявки в опашката, откакто е стартиран главният PHP-FPM процес. |
| Pool | Това е общият идентификатор на FPM процесите. Обикновено е името на поддомейна. |
| Process manager | Типът стратегия за управление на процесите, избрана за сайта Ви. На нашите сървъри тази стойност е "ondemand". |
| Slow requests | Броят заявки, които са отнели повече време за обработка от определен максимален срок за изпълнение. |
| Start since | Показва броят на секундите, в които е работил главният PHP-FPM процес. |
| Start time | Показва кога е стартиран PHP-FPM процесът. |
| Total processes | Броят на всички PHP-FPM процеси, които работят в момента. |

Най-важните показатели, на които трябва да обърнете внимание, са "Max children reached" и "Listen queue".

Max children reached
--------------------

Тази стойност ще се увеличава винаги, когато главният PHP-FPM процес достигне максималния брой процеси, които може да стартира за изпълнение на заявки.

Ако тази стойност не е нула, това означава, че в даден момент е имало повече заявки към сайта Ви, отколкото хостинг услугата Ви е могла да изпълни лесно и заявките са започнали да се трупат на опашка за изпълнение. Това може да направи сайта Ви по-бавен от обикновено и може да е индикация за други проблеми.

Listen queue
------------

Тази стойност показва броя на заявките, които чакат да бъдат изпълнени. Ако в опашката има заявки, това може да означава, че сайтът Ви е претоварен или има друг проблем, който забавя изпълнението на заявките.

